पाएं अपने शहर की ताज़ा ख़बरें और फ्री ई-पेपरडाउनलोड करें
बिलगा में दुबई से लौटे पति और ससुर के खिलाफ दहेज उत्पीड़न का केस दर्ज किया गया है। आरोप है कि पति नशे में धुत होकर पत्नी के मुंह में कपड़ा ठूंसकर जूतों से पीटता था। पत्नी और बच्चों को देर रात घर से निकाल दिया तो उन्होंने सारी रात बस स्टैंड पर काटी। जब महिला के मायके वालों को पता चला तो मां और भाई उन्हें अपने घर ले गए। पुलिस को शिकायत दी तो जंडियाला के रहने वाले पति नरिंदर सिंह और ससुर मक्खन सिंह के खिलाफ दहेज उत्पीड़न का पर्चा दर्ज कर लिया गया।
पुलिस को गांव मीओवाल की रहने वाली हरदीप कौर ने बताया कि उसकी शादी एसबीएस नगर के गांव जंडियाला के नरिंदर सिंह के साथ हुई थी। शादी के बाद उसे दहेज के लिए तंग किया जाने लगा। पति नरिंदर कुछ समय बाद दुबई लौट गया तो ससुराल वाले उसे मायके छोड़ गए कि पति आएगा तो ही वो वापस आए। एक दिन पति ने फोन पर कहा कि वह उससे बात नहीं करना चाहता और न ही उसके साथ रहना चाहता है। उसके बाद उसकी बेटी पैदा हुई लेकिन ससुराल से कोई उसे देखने तक नहीं आया। दुबई से आने के बाद भी पति मिलने नहीं आया।
आखिर पंचायती राजीनामे के बाद वह वापस लौटी। महिला ने आरोप लगाया कि उसके मुंह में कपड़ा ठूंसकर झाड़ू व जूते से उसे पीटा गया। तब ससुर मक्खन सिंह ने भी छुड़ाने के बजाय पति का हाैसला बढ़ाया। पुलिस को नरिंदर सिंह ने बताया कि बेटी के जन्म के वक्त पत्नी ने गहने ज्वेलर के पास गिरवी रख 90 हजार रुपए लिए थे। अगर वह उन्हें ब्याज समेत वापस लौटाती है तो वह उसे साथ ले जाने के लिए तैयार है। इस बात पर पति नरिंदर व ससुर मक्खन सिंह के खिलाफ केस दर्ज कर लिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn